**PREGLED STANJA I PODUZETIH MJERA NA PREVENCIJI – 03.04.2020.**

**Nove poduzete mjere u Bosni i Hercegovini do 03.04.2020.:**

Na 3. hitnoj vanrednoj elektronskoj sjednici **Federalnog stožera civilne zaštite**, donijeto je 17 novih naredbi koje se tiču nabavke neophodne zaštitne opreme i sredstava (rukavice, maske, dezinfekciona sredstva, zaštitne naočale) i kreveta sa madracima za Klinički centar Univerziteta u Sarajevu (KCUS) i još 16 vladinih organizacija, uprava, institucija, zavoda i drugih pravnih osoba koje su od izuzetne važnosti za funkcioniranje sistema zaštite i spašavanja ljudi i materijalnih dobara u zaustavljanju širenja pandemije uzrokovane pojavom korona virusa (Covid-19) na području FBiH.

U skladu sa Odlukom Vlade FBiH o proglašenju nesreće uzrokovane pojavom korona virusa (Covid-19) na području FBiH i potrebe za izdvajanjem dodatnih sredstava za nabavku materijala i opreme, FŠCZ je na jučerašnjoj 3. hitnoj elektronskoj sjednici donio novu Odluku za nabavku materijala i opreme iz sredstava posebne naknade za zaštitu od prirodnih i drugih nesreća u 2020. godini u ukupnom iznosu od 7.000.000 KM koja je upućena na davanje saglasnosti Vladi FBiH

Razmatrana je i potreba privremene izmjene naredbe o zabrani kretanja osobama mlađim od 18 i starijim od 65 godina u dijelu u kome bi se o osobama starijim od 65 godina, nastanjenim na području FBiH, omogućilo podizanje penzija u bankama i potrebna kupovina uz poštivanje svih higijensko-epidemioloških mjera i propisane socijalne distance, zbog čega je zatraženo mišljenje Ministarstva zdravstva FBiH.

**Premijer Kantona Sarajevo** najavio je uvođenje paketa ekonomskih mjera potpore koje imaju za cilj zadržavanje radnika i to u svim privrednim subjektima kojima je zabranjen rad. Subjektima koji su zadržali sve radnike i koji nemaju poreznih dugovanja iz budžeta Kantona Sarajevo će se osigurati isplate plate za mart do iznosa minimalne plaće, a to je 406 KM.

**Vlada RS** je donijela novu Uredbu o propisivanju mjere neposredne kontrole cijena na području Republike Srpske. Ovom Uredbom, koju je donijela Vlada Republike Srpske, za pojedine proizvode propisuje se  vraćanje cijena na prethodni nivo koje su zatečene u prometu i važile na dan 05.03.2020. godine.

Naime, na osnovu informacija koje je Privredna komora RS dobili od trgovinskih poduzeća, a koja se bave maloprodajom prehrambenih proizvoda, zamrzavanje prodajne cijene na nivo od 05.03.2020. prouzrokovalo bi nestašicu jednog dijela proizvoda u narednim danima. Broj takvih proizvoda će se povećavati ukoliko navedena Uredba ostane u primjeni.

Razlog za to je činjenica da su nabavne cijene za veliki broj proizvoda porasle u periodu od 5. marta do danas. Zbog toga, dobavljači ovih roba neće snabdijevati trgovinske lance ispod svoje nabavne cijene.  U cilju prevazilaženja navedenog problema, Komora je predložila izmjenu Uredbe **o ograničenju marži** u prometu robe u pravcu dopune člana 2. Uredbe i proširenje liste proizvoda na koje se ista primjenjuje sa proizvodima koji su obuhvaćeni Uredbom o vraćanju cijena na prethodni nivo, kao i da se obezbijedi stroga kontrola njene primjene, što je Vlada RS i uvažila.

**Poduzete mjere prevencije širenja virusa u BH okruženju u protekla 24h:**

CRNA GORA:

Nacionalno koordinacijsko tijelo za zarazne bolesti objavilo je da će za vikend policijski sat trajati od 13:00 do 17:00, što je smanjenje u odnosu na prethodne mjere.

SRBIJA:

Srbija: Policijski sat tijekom vikenda u Srbiji trajat će od subote u 13 sati do ponedjeljka u 5 ujutro, a zabranjeno je svako javno okupljanje više od dvije osobe, najavio je predsjednik Aleksandar Vučić na konferenciji za novinare u četvrtak navečer.

Vlasnici kućnih ljubimaca opet će imati mogućnost šetnje svojih ljubimaca od 11 do 13 sati, u krugu od 200 metara od njihovih domova.

Osobe starije od 65 godina i dalje mogu ići u dućane s hranom nedjeljom između 4 i 7 ujutro.

HRVATSKA:

U protekla 24h zabilježeno je najmanje slučaja novooboljelih u posljednja dva tjedna.

S obzirom na to da će pandemija koronavirusa imati dalekosežne posljedice za hrvatsko gospodarstvo, mnogi čelnici ministarstava najavili su smanjenje financiranja odjela.

SJEVERNA MAKEDONIJA:

Vlada je pokrenula novu specijaliziranu web stranicu, koronavirus.gov.mk, koja nudi sveobuhvatne smjernice, pregled broja infekcija i mjere koje država poduzima kako bi zaustavila širenje pandemije.

ALBANIJA:

Vladina uredba ukidat će mjesečne najamnine za male tvrtke i obitelji čiji su članovi izgubili posao zbog mjera ograničavanja kretanja. Zabranjeno je prikupiti mjesečne najamnine za ove subjekte. Oni koji to urade kaznit će se novčanom kaznom koja je pet puta veća od najamnine.

Albanski premijer Edi Rama rekao je kako misli da je zemlja dobro riješila situaciju i da bi ta zemlja mogla započeti spori povratak normalom stanju u narednom tjednu.

Izvori:

[www.fucz.gov.ba](http://www.fucz.gov.ba)

<https://www.klix.ba/biznis/privreda/vlada-ks-ce-firmama-kojima-je-zabranjen-rad-platiti-minimalac-za-mart-za-sve-radnike/200402110>

<http://komorars.ba/usvojena-inicijativa-komore-vlada-republike-srpske-donijela-je-uredbu-o-propisivanju-mjere-neposredne-kontrole-cijena/>

<https://balkaninsight.com/2020/03/16/coronavirus-live-updates/>

<https://gisanddata.maps.arcgis.com/apps/opsdashboard/index.html#/bda7594740fd40299423467b48e9ecf6>

<https://www.jutarnji.hr/>